FPI ผ่านการรับรองมาตรฐานจัดการพลังงาน ISO 50001:2011
FPI ได้รับรองมาตรฐานการจัดการพลังงาน ISO 50001:2011 หวังตอกย้ำความแข็งแกร่งขององค์กร
9 มี.ค. 2560

นายสมพล ธนาดำรงศักดิ์ กรรมการผู้จัดการ บริษัท ฟอร์จูน พาร์ท อินดัสตรี้ จำกัด (มหาชน) หรือ FPI เข้ารับโล่จาก นายโกมล บัวเกตุ ผู้อำนวยการสำนักกำกับและอนุรักษ์พลังงาน กระทรวงพลังงาน เนื่องในโอกาสที่บริษัทเป็นสถานประกอบการที่สามารถดำเนินการพัฒนาการจัดการพลังงานได้จนประสบผลสำเร็จ และสามารถได้รับรองมาตรฐานการจัดการพลังงาน ISO 50001:2011
สำหรับโครงการดังกล่าวเป็นโครงการที่กระทรวงพลังงานจัดขึ้น เพื่อส่งเสริมให้สถานประกอบการที่เป็นโรงงานควบคุมและอาคารควบคุม ให้ดำเนินการพัฒนาต่อยอดการดำเนินการจัดการพลังงาน ตามกฎหมายประเทศไทยไปสู่ระบบการจัดการพลังงาน ในระดับสากล ISO 50001 โดยมาตรฐานนี้จะช่วยส่งเสริมให้องค์กรดำเนินการปรับปรุงสมรรถนะพลังงานอย่างต่อเนื่อง เพื่อลดการปล่อยก๊าซเรือนกระจกและอื่นๆ ที่มีผลกระทบต่อสิ่งแวดล้อม รวมถึงการลดต้นทุนด้านพลังงานได้อย่างเต็มที่ เมื่อเร็วๆนี้